Balinguyngoy

thumb

Ang balinguyngoy (Ingles: nosebleed), ay ang pagdanak ng dugo galing sa ilong. Maaring dumaloy ang dugo sa tiyan, at magdulot ng pagduduwal at pagsusuka. Sa mas malalang mga tagpo, maaring lumabas sa parehong butas ng ilong ang dugo. Sa bihirang pagkakataon, maaring marami ang dumaloy na dugo na nagdudulot ng pagbaba ng presyon ng dugo. Maari rin na umakyat ang dugo tungo sa maliit na tubong nasolagrimal palabas ng mata.

Kabilang sa mga kadahilanan ng panganib ang trauma, kabilang ang paglalagay ng daliri sa ilong, pampanipis ng dugo, altapresyon, alkoholismo, alerhiya dahil sa panahon, tuyong panahon, at mga nalanghap na mga corticosteroid. May dalawang uri: anterior, na mas karaniwan; at posterior, na di gaanong karaniwan ngunit mas malubha. Nangyayari sa pangkalahatan ang anterior na pagdurugo ng ilong mula sa plekso ni Kiesselbach habang nangyayari sa pangkalahatan ang pagdurugong posterior galing sa arteryang sphenopalatine. Ang pagkilala ay sa pamamagitan ng tuwirang pagmamasid.

Upang maiwasan ang pagdurugo ng ilong, maaring maglagay ng petroleum jelly sa ilong. Sa simula, ang paggamot ay ang pangkalahatang paglapat ng presyon na hindi bababa sa limang minuto sa mababang kalahati ng ilong. Kung hindi ito sapat, maaring gamitin ang nasal packing. Maari din makatulong ang asido traneksamiko. Kung patuloy pa rin ang mga pagdurugo, makatutulong ang endoskopya.

Ibang paggamit ng katawagan
Ang "pagdurugo ng ilong" o "nosebleed" ay kadalasang ginagamit bilang idiyoma upang ipahawatig na nahihirapan ang isang indibiduwal na magsalita ng isang wika (kadalasan ang wikang Ingles) dahil hindi ito ang kaniyang katutubong wika.

Mga sanggunian

Kategorya:Sakit
Kategorya:Pangunang lunas